1) मोदींनी सोबत येण्याची ऑफर दिली होती - शरद पवार

महाराष्ट्र विधानसभा निवडणुकीनंतर तयार झालेल्या सत्तापेचादरम्यानच शरद पवार आणि नरेंद्र मोदी यांची दिल्लीत भेट झाली होती. या भेटीत सुप्रिया सुळेंना केंद्रीय मंत्रिपद देण्याची मोदींनी ऑफर दिली होती. मात्र, मोदींची ही ऑफर आपण नाकारली, असं पवारांनी सांगितलं. ही  माहिती इंडियन एक्स्प्रेसनं आपल्या बातमीत दिलीय. 

राष्ट्रपतीपदाची भाजपकडून ऑफर होती का, असा प्रश्न पवारांना विचारलं असता, त्यांनी वृत्त फेटाळलं. ते म्हणाले, "मला राष्ट्रपतीपदाची ऑफर नव्हती, मात्र सुप्रिया सुळेंना केंद्रीय मंत्रिपद देण्याची ऑफर नक्कीच होती."

नरेंद्र मोदी यांनी आपल्याला सोबत येण्याचीही ऑफर दिली होती, अशी माहिती शरद पवार यांनी एबीपी माझाला दिलेल्या मुलाखतीत दिली. मात्र, ती ऑफर आपण नाकारल्याचंही पवारांनी नमूद केलं. 

मोदींच्या ऑफरबद्दल पवार यांनी सांगितलं, "अतिवृष्टीसंदर्भात बोलणं झाल्यानंतर पंतप्रधानांनी थांबण्यास सांगितलं आणि म्हटलं, की आपण एकत्रित काम केल्यास आनंद होईल. परंतु मी ती ऑफर नाकारली. मी त्यांना सांगितलं, की आपले व्यक्तिगत संबंध उत्तम आहेत, ते राहतीलही. पण... आणखी 4000 वर्णांसाठी लेख सुरू ठेवा:
आपण एकत्र काम करणं मला राजकीयदृष्ट्या शक्य नाही."

दरम्यान, एबीपी न्यूज हिंदीच्या मुलाखतीत शरद पवार यांना जस्टिस लोया प्रकरणासंदर्भात प्रश्न विचारला गेला. न्या. लोया प्रकरणाची पुन्हा चौकशी झाली पाहिजे का, या प्रश्नाला उत्तर देताना पवार यांनी म्हटलं, "मला हे प्रकरण माहित नाहीये, मी वृत्तपत्रांमधून वाचलंय. यावर काही लेखही वाचले. या प्रकरणाच्या खोलात जाऊन चौकशी करण्याची आवश्यकता आहे. महाराष्ट्रातल्या लोकांमधील हा चर्चेचा विषय आहे. माझ्याजवळ याबाबत पूर्ण माहिती नाही."

त्यामुळं न्या. लोया प्रकरणाची पुन्हा चौकशी केली जाईल का, हा प्रश्न आता चर्चेच्या केंद्रस्थानी आला आहे.

2) PMC बँकेचे 78 टक्के खातेधारक संपूर्ण ठेव काढू शकतात

पंजाब अँड महाराष्ट्र बँकेच्या (PMC) सुमारे 78 टक्के खातेधारक त्यांच्या खात्यातील संपूर्ण रक्कम काढू शकतात. तशी परवानगी देण्यात आल्याची माहिती लोकसभेत प्रश्नोत्तराच्या तासात केंद्रीय अर्थमंत्री निर्मला सीतारामण यांनी दिली. इकॉनॉमिक टाईम्सनं ही बातमी दिलीये.

एकाचवेळी 50 हजार रूपयांपर्यंतची रक्कम बँक खात्यातून काढता येणार असल्याचीही माहिती यावेळी सीतारामण यांनी दिली. लग्न समारंभ, आरोग्य विषयक गंभीर स्थिती, शिक्षण अशा परिस्थितीत आरबीआयच्या संबंधित निर्देशांनुसार एक लाख रूपयांपर्यंतही रक्कम काढता येऊ शकते.

पीएमसी बँकेत चार हजार 355 कोटी रूपयांची आर्थिक अनियमितता आढळली. या प्रकरणी मुंबई पोलिसांनी आतापर्यंत पाच जणांना अटक केलीये. याच आर्थिक अनियमिततेमुळेच 24 सप्टेंबर रोजी आरबीआयनं पीएमसची बँकेवर निर्बंध लादले.

3) घरगुती सिलेंडरच्या किंमतीत सलग चौथ्या महिन्यात वाढ

घरगुती सिलेंडरच्या (LPG) किंमती पुन्हा वाढल्या आहेत. या सिलेंडरचे दर नवी दिल्लीत 13.5 रूपये, तर मुंबईत 14 रूपयांनी वाढवण्यात आले आहेत.  लाईव्ह मिंटनं ही बातमी दिलीये.

दरवाढीमुळं विनाअनुदानित सिलेंडरचे दर दिल्लीत 695 रूपये, मुंबईत 665 रूपये, चेन्नईत 714 रूपये, तर कोलकात्यात 725 रूपये होतील. 

गेल्याच महिन्यात म्हणजे नोव्हेंबरमध्ये एलपीजी सिलेंडरमध्ये 76 रूपयांनी वाढ झाली होती. त्याआधी सप्टेंबर आणि ऑक्टोबर महिन्यात प्रत्येकी 15 रूपयांनी वाढ झाली होती.

भारतातल्या एलपीजी सिलेंडरच्या किंमती या एलपीजीचा इंटरनॅशनल बेंचमार्क रेट आणि अमेरिकन डॉलर यावर अवलंबून असतात. आंतरराष्ट्रीय बाजारातील इंधनाच्या दरांचा आढावा घेऊन सरकारी इंधन कंपन्या दर...